เลือดออกในฟัน
สวัสดีค่ะ เลือดออกตามไรฟันเป็นอาการที่มีเลือดไหลออกมาจากเหงือกและไรฟัน ซึ่งอาจเกิดขึ้นได้จากหลายสาเหตุ เช่น เหงือกอักเสบ โรคเหงือก ลักปิดลักเปิด แปรงฟันแรงเกินไป ใช้ไหมขัดฟันไม่ถูกวิธี เครื่องมือจัดฟันรัดแน่นเกินไป หรืออาจเป็นอาการแสดงของปัญหาสุขภาพอื่น ๆ โดยอาจเกิดขึ้นร่วมกับอาการอย่างเหงือกบวมหรือเหงือกอักเสบ หรือกินยาที่ทำให้มีเลือดออกผิดปกติ การขาดวิตามินซีหากมีเลือดออกมาก เป็นเรื้อรัง เจ็บ ปวด บวมบริเวณเหงือกหรือฟันร่วมด้วย ควรพบทันตแพทย์เพื่อให้ได้การวินิจฉัยที่แน่นอนการดูแลตัวเองเบื้องต้น ให้กดบริเวณที่มีเลือดออกด้วยผ้าก๊อซชุบน้ำเย็นหากเลือดออกมา แปรงฟันเบา ๆ ด้วยแปรงสีฟันที่มีเนื้อแปรงนุ่ม โดยควรแปรงฟันอย่างน้อยวันละ 2 ครั้ง หรือหลังมื้ออาหาร ควรใช้ไหมขัดฟันทำความสะอาดตามซอกฟันประมาณ 2 ครั้ง/วัน เพื่อป้องกันการก่อตัวของคราบหินปูน รับประทานอาหารที่มีประโยชน์และดีต่อสุขภาพ โดยควรหลีกเลี่ยงการบริโภคขนมขบเคี้ยว เน้นการทานผักผลไม้